Identifica les entitats que surten en el següent text:
Francisca Rius i Sanuy (Barcelona, 13 de desembre de 1891- 24 d'octubre de 1967) va ser una dibuixant, pintora i il·lustradora. Durant la guerra civil espanyola va escriure un dietari titulat Diari íntim. Filla de Josep Rius i Giralt i Joaquima Sanuy i Garriga, naturals de Barcelona, va néixer al barri de la Ribera, de Barcelona, la segona de tres germans. Interessada en el dibuix i la pintura, va cursar els seus estudis entre 1907 i 1914 a l'Escola Superior d'Arts i Oficis i Belles Arts de Barcelona, anomenada popularment Escola de la Llotja, on va ser alumna entre d'altres, de Feliu Mestres, Fontrodona, Rodríguez Codolà, Vicent Climent, Josep Calvo Verdonces i Manuel Vega March. Els anys 1910 i 1912 obtingué premi en Dibuix Artístic; el 1910 participà en l'exposició «Retrats i dibuixos antics i moderns», que tingué lloc al Palau de les Belles Arts de Barcelona, amb el quadre Arc de Sant Francesc. Igualment, figura entre els participants de la VI Exposició Internacional d'Art que el 1911 es va fer també al Palau de Belles Arts, en la qual va presentar un exlibris a la ploma. El mateix any participà en l'Exposició Nacional d'Arts Decoratives celebrada a Madrid, i el 1913 hi obtingué una menció honorífica. El 1914 i 1915 guanyà la Medalla de Plata, en la disciplina de Composició decorativa, atorgada per l'Acadèmia Provincial de Belles Arts i el premi extraordinari pels treballs de pintura decorativa que l'Ajuntament concedia a l'Escola de Belles Arts. Fou professora de l'Escola d'Estiu organitzada per la Diputació Provincial l'any 1914, que, dirigida per Eladi Homs, seguia el Mètode Montessori; portà la direcció artística dels treballs del Patronat d'Obreres de l'Agulla –fundat per Dolors Monserdà–, i a La Llar (Escola de la Dona i Residència d'estudiants, fundada per Carme Karr), com a professora d'art decoratiu i ornamental durant el curs 1914-1915. Amb aquesta formació i activitat tan prometedora, la revista Feminal li dedicà un reportatge a l'octubre de 1914. Anys abans, Francisca Rius havia sol·licitat col·laborar en la revista però com que no tenia encara prou formació se li havia denegat. L'any 1920 va ingressar a l'Institut de Cultura i Biblioteca Popular de la Dona, dirigit per Francesca Bonnemaison, on treballaria fins al 1936, i encara fins al gener de 1939. L'estiu de 1927 la família es traslladà a viure al barri de Gràcia de Barcelona –al carrer de Milà i Fontanals-, que ja seria el seu estatge definitiu. Després de la guerra ja no va poder tornar a treballar en les seves feines anteriors, ocupades per personal falangista. Havia contret matrimoni el 23 d'abril de 1916 amb el dibuixant Josep Ribot i Calpe, que també treballava com a professor a l'Escola de Llotja; van tenir quatre fills: Jordi, Núria, Rafel i Roser.
Francisca Rius i Sanuy : artista_o_autor, Barcelona : Entitat_Geopolítica, Diari íntim : obra_escrita, Josep Rius i Giralt : persona, Joaquima Sanuy i Garriga : persona, Escola de la Llotja : educació, Fontrodona : artista_o_autor, Rodríguez Codolà : artista_o_autor, Vicent Climent : artista_o_autor, Josep Calvo Verdonces  : artista_o_autor, Manuel Vega March : artista_o_autor, Arc de Sant Francesc : pintura, Palau de Belles Arts : edifici, Madrid : Entitat_Geopolítica, Acadèmia Provincial de Belles Arts : educació, Escola de Belles Arts : educació, Diputació Provincial : govern, Eladi Homs : artista_o_autor, Dolors Monserdà : artista_o_autor, La Llar : educació, Carme Karr : artista_o_autor, Feminal : mitjans_massius, Francisca Rius : artista_o_autor, Institut de Cultura i Biblioteca Popular de la Dona : organització, Francesca Bonnemaison : artista_o_autor, guerra civil espanyola : conflicte, la Ribera : Entitat_Geopolítica, Escola Superior d'Arts i Oficis i Belles Arts : educació, Feliu Mestres : artista_o_autor, Retrats i dibuixos antics i moderns : cultura, Palau de les Belles Arts : edifici, VI Exposició Internacional d'Art : esdeveniment, Exposició Nacional d'Arts Decoratives : esdeveniment, Escola d'Estiu : educació, Patronat d'Obreres de l'Agulla : organització, Gràcia : Entitat_Geopolítica, carrer de Milà i Fontanals : ubicació, Josep Ribot i Calpe : artista_o_autor, Escola de Llotja : educació, Jordi : persona, Núria : persona, Rafel : persona, Roser : persona, Escola de la Dona : educació